Cymdeithas Bêl-droed Tsieina

Cymdeithas Bêl-droed Gweriniaeth Pobl Tsieina, neu gelwir hefyd yn Cymdeithas Bêl-droed Tsieineaidd ( CFA ), yw corff llywodraethu pêl-droed yn Gweriniaeth Pobl Tsieina. Ffurfiwyd y Gymdeithas yn y brifddinas, Beijing yn 1924, gan ymuno â chorff gweinyddu pêl-droed y byd, FIFA yn 1931 cyn symud i Taiwan yn dilyn diwedd Rhyfel Cartref Tsieina (gweler Cymdeithas Pêl-droed Taipei Tsieineaidd). 
bawd|Tîm pêl-droed cenedlaethol Gweriniaeth Pobl Tsieina, 2011 
Yn 1955 yn Beijing, gwrthododd CFA ag ymuno â chymdeithas ryngwladol arall o bwys. Fel yna y bu nes iddynt ymuno â Chyd-ffederasiwn Pêl-droed Asiaidd yn 1974, ac yna ail-ymuno â FIFA unwaith eto yn 1979.. Ers ailymuno â FIFA, mae'r CFA yn honni ei fod yn sefydliad anllywodraethol a di-elw, ond mewn gwirionedd gweinyddir y CFA o'r un swyddfa â'r Ganolfan Reoli Pêl-droed, sy'n adran o Weinyddiaeth Gyffredinol Chwaraeon y weriniaeth.

Enillodd Tsieina Gwpan Dwyrain Asia (EAFE) ddwy waith yn 2005 ac yn 2010 ac maent wedi bod yn ail yng Nghwpan Asia (AFC Asian Cup) ddwywiaith, yn 1984 a'r AFC Asian Cup yn 1984 and 2004. Er i Tsieina fethu a sgorio gôl yn ei hymddangosiad gyntaf yng Nghwpan y Byd yn 2002, gan golli ei holl gemau, ystyriwyd cyrraedd y ffeinals yn gamp yn ei hun.

Er nad oes hanes hir o chwarae pêl-droed yn Tsieina, amcangyfrifir fod 250 miliwn person wedi gwylio Ffeinal Cwpan Asia AFC yn 2004. Collodd Tsieina 3-1 i'w prif elyn traddodiadol, Siapan. Dyma oedd y digwyddiad chwaraeon fwyaf yn hanes y wlad.

 Trefniadaeth 
Mae yna 44 cymdeithas bêl-droed taleithiol neu rhanbarthol sy'n aelodau o Gymdeithas Bêl-droed Tsieina.

 Cystadlaethau 

Dynion
 Super League Tsieina
 Cynghrair Un Tsieina
 Cynghrair Dau Tsieina
 Cwpan Cymdeithas Bêl-droed Tsieina
 Super Cup y Gymdeithas Bêl-droed
 Cynghrair Pencampwyr Aelodau CBdT

Ieuenctid
 Cynghrair Eilyddion
 Cynghrair D-19
 Cynghrair D-17 league
 Cynghrair D-15 league
 Cynghrair D-14 league
 Cynghrair D-13 league

Menywod
 Super League Menywod Tsieina
 Cwpan Menywod y Cymdeithas Bêl-droed Tsieina
 Super Cup Menywod Cymdeithas Bêl-droed Tsieina

Futsal
 Cynghrair Futsal
 Cwpan CBD Futsal

Pêl-droed Traeth
 Pencampwriaeth Pêl-droed Traeth

 Cyfeiriadau 

Categori:Pêl-droed